CELEX: 32012R1259
Language: sk
Date: 2012-12-03 00:00:00
Title: Nariadenie Rady (EÚ) č. 1259/2012 z  3. decembra 2012 o rozdelení rybolovných možností na základe protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskou úniou a Mauritánskou islamskou republikou na obdobie dvoch rokov a ktorým sa mení a dopĺňa nariadenie (ES) č. 1801/2006

31.12.2012   
            
            
               SK
            
            
               Úradný vestník Európskej únie
            
            
               L 361/87
            
         NARIADENIE RADY (EÚ) č. 1259/2012
   z 3. decembra 2012
   o rozdelení rybolovných možností na základe protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskou úniou a Mauritánskou islamskou republikou na obdobie dvoch rokov a ktorým sa mení a dopĺňa nariadenie (ES) č. 1801/2006
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3,
   so zreteľom na návrh Európskej komisie,
   keďže:
   
               (1)
            
            
               Rada 30. novembra 2006 prijala nariadenie (ES) č. 1801/2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou (1) (ďalej len „dohoda o partnerstve“).
            
         
               (2)
            
            
               Nový protokol k dohode o partnerstve bol parafovaný 26. júla 2012 (ďalej len „nový protokol“). Novým protokolom sa plavidlám EÚ udeľujú rybolovné možnosti vo vodách, ktoré patria pod zvrchovanosť alebo súdnu právomoc Mauritánie, pokiaľ ide o rybolovné záležitosti.
            
         
               (3)
            
            
               Dňa 18. decembra 2012 Rada prijala rozhodnutie 2012/827/EÚ (2) o podpise a predbežnom vykonávaní nového protokolu.
            
         
               (4)
            
            
               Mal by sa vymedziť kľúč rozdeľovania rybolovných možností medzi členské štáty na dobu platnosti nového protokolu.
            
         
               (5)
            
            
               V súlade s nariadením Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (3), ak sa zdá, že povolenia na rybolov alebo rybolovné možnosti udelené Únii na základe nového protokolu sa v plnej miere nevyužívajú, Komisia o tom informuje dotknuté členské štáty. Ak členský štát neodpovie v lehote, ktorú určí Rada, považuje sa to za potvrdenie skutočnosti, že plavidlá príslušného členského štátu nevyužívajú v plnej miere svoje rybolovné možnosti v danom období. Táto lehota by sa mala stanoviť.
            
         
               (6)
            
            
               Platnosť súčasného protokolu sa skončila 31. júla 2012. Nový protokol by sa mal predbežne vykonávať odo dňa jeho podpisu, a preto by sa toto nariadenie malo uplatňovať od rovnakého dňa,
            
         PRIJALA TOTO NARIADENIE:
   Článok 1
   1.   V rybolovných možnostiach stanovených protokolom, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskou úniou a Mauritánskou islamskou republikou na obdobie dvoch rokov (ďalej len „protokol“), sa zohľadňujú skutočné úlovky ulovené v období 2008 až 2012 a rozdeľujú sa takto:
   
               a)
            
            
               Kategória 1 – rybárske plavidlá na lov kôrovcov s výnimkou langusty a kraba, (maximálny počet plavidiel: 36)
               
                           Španielsko
                        
                        
                           4 150 ton
                        
                     
                           Taliansko
                        
                        
                           600 ton
                        
                     
                           Portugalsko
                        
                        
                           250 ton
                        
                     
         
               b)
            
            
               Kategória 2 – plavidlá s vlečnými sieťami a plavidlá s dlhými lovnými šnúrami na hlbokomorský lov tresky čiernej (maximálny počet plavidiel: 11)
               
                           Španielsko
                        
                        
                           4 000 ton
                        
                     
         
               c)
            
            
               Kategória 3 – rybárske plavidlá na lov hlbokomorských druhov okrem tresky čiernej a s inými zariadeniami ako vlečné siete (maximálny počet plavidiel: 9)
               
                           Španielsko
                        
                        
                           2 500 ton
                        
                     
         
               d)
            
            
               Kategória 4 – plavidlá na lov krabov
               
                           Španielsko
                        
                        
                           200 ton
                        
                     
         
               e)
            
            
               Kategória 5 – plavidlá so záťahovými sieťami na lov tuniakov
               
                           Španielsko
                        
                        
                           17 povolení
                        
                     
                           Francúzsko
                        
                        
                           5 povolení
                        
                     
         
               f)
            
            
               Kategória 6 – plavidlá na lov tuniakov udicami a plavidlá s dlhými lovnými šnúrami na lov na hladine
               
                           Španielsko
                        
                        
                           18 povolení
                        
                     
                           Francúzsko
                        
                        
                           4 povolenia
                        
                     
         
               g)
            
            
               Kategória 7 – plavidlá s navíjacími vlečnými sieťami a mraziarenskými zariadeniami na rybolov pelagických druhov
               
                           Nemecko
                        
                        
                           15 396 ton
                        
                     
                           Francúzsko
                        
                        
                           3 205 ton
                        
                     
                           Lotyšsko
                        
                        
                           66 087 ton
                        
                     
                           Litva
                        
                        
                           70 658 ton
                        
                     
                           Holandsko
                        
                        
                           76 727 ton
                        
                     
                           Poľsko
                        
                        
                           32 008 ton
                        
                     
                           Spojené kráľovstvo
                        
                        
                           10 457 ton
                        
                     
                           Írsko
                        
                        
                           10 462 ton
                        
                     V mauritánskych vodách môže súbežne vykonávať činnosť najviac 19 plavidiel. V prípade nevyužitia povolení v kategórii 8 sa môže pridať najviac 16 štvrťročných povolení z kategórie 8.
               Počas dvojročnej doby platnosti protokolu majú členské štáty k dispozícii nasledujúci počet štvrťročných povolení:
               
                           Nemecko
                        
                        
                           8
                        
                     
                           Francúzsko
                        
                        
                           4
                        
                     
                           Lotyšsko
                        
                        
                           40
                        
                     
                           Litva
                        
                        
                           44
                        
                     
                           Holandsko
                        
                        
                           32
                        
                     
                           Poľsko
                        
                        
                           16
                        
                     
                           Írsko
                        
                        
                           4
                        
                     
                           Spojené kráľovstvo
                        
                        
                           4
                        
                     Členské štáty sa usilujú o to, aby Komisii oznámili, ak sa niektoré povolenia môžu dať k dispozícii iným členským štátom.
            
         
               h)
            
            
               Kategória 8 – plavidlá na rybolov pelagických druhov v čerstvom stave
               
                           Írsko
                        
                        
                           15 000 ton
                        
                     
         V prípade, že sa tieto rybolovné možnosti nevyužijú, môžu sa presunúť do kategórie 7 podľa kľúča rozdelenia pre danú kategóriu.
   V mauritánskych vodách sa môže uplatňovať najviac 16 štvrťročných povolení. V prípade nevyužitia sa tieto povolenia môžu presunúť do kategórie 7.
   Írsko má k dispozícii 16 štvrťročných povolení (v prípade nevyužitia je možný ich presun do kategórie 7).
   Írsko do 1. júla každého roku platnosti protokolu oznamuje Komisii, či sa môžu rybolovné možnosti dať k dispozícii iným členským štátom.
   2.   Nariadenie (ES) č. 1006/2008 sa uplatňuje bez toho, aby bola dotknutá dohoda o partnerstve.
   3.   Ak sa žiadosťami o povolenia na rybolov členských štátov uvedených v odseku 1 nevyčerpajú rybolovné možnosti stanovené protokolom, Komisia v súlade s článkom 10 nariadenia (ES) č. 1006/2008 zohľadní žiadosti o povolenia na rybolov každého iného členského štátu.
   4.   Lehota, počas ktorej sú členské štáty povinné potvrdiť, že nevyužívajú v plnej miere rybolovné možnosti, tak ako sa uvádza v článku 10 ods. 1 nariadenia (ES) č. 1006/2008, sa stanovuje na desať pracovných dní odo dňa, keď im Komisia oznámi, že rybolovné možnosti nie sú plne využité.
   Článok 2
   Článok 2 nariadenia (ES) č. 1801/2006 sa zrušuje.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa odo dňa podpisu protokolu.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. decembra 2012
      
         
            Za Radu
         
         
            predseda
         
         N. SYLIKIOTIS
      
   
   
      (1)  Ú. v. EÚ L 343, 8.12.2006, s. 1.
   
      (2)  Pozri stranu 43 tohto úradného vestníka.
   
      (3)  Ú. v. EÚ L 286, 29.10.2008, s. 33.